
PIEGĀDĀTĀJU APSPRIEDE

AS "Sadales tīkls" (turpmāk – Pasūtītājs) plāno 2026. gada 3. ceturksnī izsludināt iepirkumu "Pārvietojamo ģeneratoru iegāde (18/150/550/650 kVA)" (id. Nr. ST 2026/26).
Pasūtītājs veic apspriedi ar piegādātājiem atbilstoši Sabiedrisko pakalpojumu sniedzēju iepirkumu likuma 22. panta 21 daļas nosacījumiem.
Paziņojums par organizēto apspriedi tiek publicēts Iepirkumu uzraudzības biroja (IUB) Publikāciju vadības sistēmā. Apspriedes dokumenti pieejami IUB Elektronisko iepirkumu sistēmā (EIS) AS "Sadales tīkls" pircēja profilā. 
Piegādātāji komentārus un priekšlikumus iesniedz elektroniski līdz 2026.gada 14.septembrim (ieskaitot) (EIS) e-konkursu apakšsistēmā, kur publicēti apspriedes dokumenti, vai nosūtot uz e-pasta adresi: kaspars.heisters@sadalestikls.lv.

Pasūtītājs pirms iepirkuma izsludināšanas ir nolēmis konsultēties ar piegādātājiem, lai:
· noskaidrotu reālo tirgus situāciju;
· noteiktu samērīgu prasību līmeni attiecībā pret pastāvošo piedāvājumu;
· izvairītos no pārmērīgu kvalifikācijas un tehnisko prasību izvirzīšanas un tādējādi nodrošinātu maksimālu konkurenci, samazinot abpusējās izmaksas.

Pielikumā pievienotas Pasūtītāja prasības, tehniskās specifikācijas projekts un līguma projekts, kuri var tikt mainīti/grozīti. Ja uzskatāt, ka ir nepieciešami labojumi kvalifikācijas prasībās un/vai tehniskajā specifikācijā un līguma projektā, lūdzu informējiet. Pasūtītājam nav pienākums ieviest piegādātāju ierosinātās izmaiņas.
Pasūtītājs izvērtēs apspriedes laikā saņemtos komentārus un priekšlikumus un, ņemot vērā to pamatotību, iespējamo ietekmi uz konkurenci un iepirkuma priekšmeta vajadzībām, lems par nepieciešamajiem precizējumiem iepirkuma dokumentācijā. 

Apspriedes rezultāti tiks apkopoti apspriedes ziņojumā normatīvajos aktos noteiktajā kārtībā.

	Plānotā iepirkuma pamatinformācija

	1. Plānotā iepirkuma priekšmets - Pārvietojamo ģeneratoru iegāde (18/150/550/650 kVA) (CPV kods: 31120000-3 (Ģeneratori), turpmāk tekstā "Prece").


	2. Iepirkuma priekšmets paredz dažādas jaudas un tehniskā izpildījuma pārvietojamos elektroģeneratorus un dīzeļģeneratorus. Iepirkumu tiek plānots sadalīt 4 (četrās) daļās: 
· 18 kVA pārvietojams elektroģenerators;
· 150 kVA pārvietojams dīzeļģenerators; 
· 550 kVA pārvietojams dīzeļģenerators; 
· 650 kVA pārvietojams dīzeļģenerators; 

150/550/650 kVA ģeneratoriem paredzēta attālināta darbības parametru uzraudzība un vadība, izmantojot datoru un mobilās ierīces.

3. Piedāvājumu izvēles kritērijs – saimnieciski visizdevīgākais piedāvājums katrā daļā/pozīcijā.
18 kVA ģeneratoriem plānotie vērtēšanas kritēriji:
– viena ģeneratora cena – 70 punkti;
– apkopes izmaksas 2 gadu periodā – 15 punkti;
– rūpnīcas garantijas termiņš – 15 punkti.

150/550/650 kVA ģeneratoriem plānotie vērtēšanas kritēriji:
– viena ģeneratora cena – 70 punkti;
– apkopes izmaksas 2 gadu periodā – 5 punkti;
– ģeneratora rūpnīcas garantijas termiņš – 10 punkti;
– piekabes rūpnīcas garantijas termiņš – 5 punkti;
– attālinātās uzraudzības un vadības programmatūras bezmaksas nodrošinājuma periods – 10 punkti.

4. Tehniskajās specifikācijās paredzēts noteikt minimālo rūpnīcas garantijas termiņu un citus minimālos tehniskos nosacījumus, savukārt ilgāks garantijas termiņš tiek ņemts vērā piedāvājumu vērtēšanā.

5. Iepirkuma priekšmeta (preces piegādes) termiņš ir līdz 2027.gada 31.decembrim.

6. Iepirkumā tiks noteikts garantētais un negarantētais apjoms.




	Nr.p.k.
	Nosacījums
	Apraksts
	Atbilde/komentāri

	1. 1.
	Iepirkuma priekšmets un tehniskā specifikācija
	Vai iepirkuma priekšmets un tehniskajās specifikācijās noteiktās prasības ir pietiekami skaidras, lai sagatavotu piedāvājumu? Ja nē, lūdzam norādīt konkrētas neskaidrās vai precizējamās prasības.
	

	2. 2.
	18 kVA ģenerators

	Vai tirgū ir pietiekami plaši pieejami 18 kVA pārvietojamie elektroģeneratori ar Pasūtītāja noteikto tehnisko izpildījumu, tostarp prasīto jaudu, dzinēju, alternatoru, kontaktligzdām, riteņiem, konstrukciju un papildaprīkojumu? Ja nē, lūdzam norādīt prasības, kas varētu ierobežot pieejamību.	
	

	3.
	150/550/650 kVA ģeneratori
	Vai tirgū ir pieejami Pasūtītāja noteiktās jaudas pārvietojamie dīzeļģeneratori ar prasīto tehnisko izpildījumu, tostarp paralēlās darbības un automātiskās sinhronizācijas iespējām? Ja nē, lūdzam norādīt konkrētās prasības, kas varētu ierobežot konkurenci.	
	

	4.
	 Tehniskās prasības
	Vai kāda no tehniskajās specifikācijās noteiktajām prasībām, tostarp jaudas, trokšņa, degvielas patēriņa, darbības ilguma, apkārtējās vides temperatūras, vadības vai drošības prasībām, ir būtiski ierobežojoša vai rada nesamērīgas izmaksas? Lūdzam norādīt iespējamu alternatīvu.	
	

	5.
	Attālinātā uzraudzība un vadība
	Vai 150/550/650 kVA ģeneratoriem prasītā attālinātās uzraudzības un vadības funkcionalitāte, tostarp datu pieejamība reāllaikā un vēsturisko datu uzskaite, ir tirgū pieejama? Vai prasība nodrošināt programmatūru bez maksas vismaz 5 gadus ir samērīga?	
	

	6.
	Piekabe
	Vai 150/550/650 kVA ģeneratoriem noteiktās prasības attiecībā uz divasu piekabi, tās masu, gabarītiem, pneimatisko piekari, bremžu sistēmu, stiprinājumiem, CSDD reģistrāciju un citiem konstruktīvajiem risinājumiem ir tirgū izpildāmas?	
	

	7.
	Piegādes termiņš
	Vai Pasūtītāja plānotais piegādes termiņš ir reālistisks, ņemot vērā ģeneratoru, piekabju, papildaprīkojuma izgatavošanu, komplektēšanu, testēšanu un reģistrāciju? Lūdzam norādīt optimālo piegādes termiņu.	
	

	8.
	Garantijas termiņš
	Vai minimālais rūpnīcas garantijas termiņš ir tirgū ierasts un samērīgs? Vai garantijas termiņa vērtēšana līdz 10 gadiem būtiski ietekmē ģeneratora cenu? Lūdzam norādīt iespējamo cenu ietekmi un tirgū praktiski pieejamo maksimālo garantijas termiņu.
	

	9.
	Rūpnīcas testi
	Vai prasība iesniegt rūpnīcā veiktu slodzes testu un trokšņa līmeņa testa protokolu ir izpildāma visiem piedāvātajiem modeļiem? Vai ir nepieciešams precizēt testu veikšanas un dokumentēšanas kārtību?
	

	10.
	Vērtēšanas kritēriji
	Vai Pasūtītāja plānotie saimnieciski visizdevīgākā piedāvājuma vērtēšanas kritēriji – cena, apkopes izmaksas, garantijas termiņš, piekabes garantija un attālinātās uzraudzības programmatūras nodrošinājuma periods – ir objektīvi, izmērāmi un samērīgi? Lūdzam sniegt priekšlikumus.
	

	11.
	Garantētais un negarantētais apjoms
	Vai garantētā un negarantētā apjoma noteikšana ietekmē piedāvājuma cenu vai piegādes nosacījumus? Ja jā, lūdzam norādīt, kāds pasūtījuma modelis būtu tirgum piemērotāks.
	

	12.
	Līgums
	Saskaņā ar līguma noteikumiem:
Ja Līguma speciālajos noteikumos nav noteikts citādi, samaksa par Pasūtījuma izpildi veicama ar pēcapmaksu. 
Pēcapmaksa par Pasūtījuma izpildi veicama ar pārskaitījumu uz Izpildītāja iesniegtajā attaisnojuma dokumentā (rēķins, preču piegādes dokuments, kurš satur attaisnojuma dokumenta rekvizītus) norādīto Izpildītāja kredītiestādes kontu, kurš atbilst Līgumā norādītajam Izpildītāja kredītiestādes kontam. Pasūtītājs veic samaksu 30 (trīsdesmit) dienu laikā pēc Pasūtījuma (vai tā posma) izpildes, attiecīga dokumenta par Pasūtījuma vai tā daļas nodošanu-pieņemšanu (preču piegādes dokuments, starpakts, nodošanas-pieņemšanas akts) abpusējas parakstīšanas un attiecīga attaisnojuma dokumenta no Izpildītāja saņemšanas. Par samaksas brīdi uzskatāms Pasūtītāja maksājuma uzdevuma datums.

	

	13.
	Serviss un garantijas apkalpošana
	Vai prasība nodrošināt personālu Latvijā ģeneratoru testēšanai, garantijas remontam un apkalpošanai ir tirgū izpildāma? Lūdzam norādīt, vai nepieciešams noteikt konkrētus servisa reakcijas vai remonta izpildes termiņus.	
	

	14.
	
	Citi nosacījumi (lūdzam norādīt).
	

	15.
	
	Citi jautājumi Pasūtītājam?
	



	16.
	Vārds, uzvārds:
Uzņēmums:
Tālrunis:
E-pasts:



Jau iepriekš pateicamies par sniegtajiem komentāriem un priekšlikumiem!

